**Տեկենդամա ջրվեժի կենսաբազմազանության և մշակույթի թանգարան** (իսպ.՝ Casa Museo Salto de Tequendama Biodiversidad y Cultura), Կոլումբիայի Կունդինամարկա օկրուգի Սան Անտոնիո դել Տեկենդամա մունիցիպալիտետի Տեկենդամա ջրվեժի մոտ գտնվող թանգարանային համալիր։ Նախկինում այս շենքը հայտնի է եղել որպես «*El Hotel del Salto*» հյուրանոց, որը հետագայում ամայացել է։ Թանգարանի պատուհաններից բացվում է գեղեցիկ տեսարան դեպի Տեկենդամա ջրվեժ։

Պատմություն
-----------

### Ամառանոց

1920 թվականին ճարտարապետ Կառլոս Արտուրո Տապիան սկսել է ֆրանսիական ճարտարապետության ոճով առանձնատան կառուցումը Կոլումբիայի մայրաքաղաք Բոգոտայից 30 կիլոմետր հեռավորության վրա գտնվող Տեկենդամա ջրվեժի տարածքում, որն ավարտվել է 1923 թվականին, Պեդրո Նել Օսպինա Վասկեսի նախագահության (1922-1926) օրոք։ Բացումը տեղի է ունեցել 1927 թվականին։

### Հյուրանոց

Տեսարան դեպի Տեկենդամա ջրվեժ
1950 թվականի հուլիսից, մեկ տարվա ընթացքում, նախկին նախագահական ամառանոցը վերակառուցվել է ութ հարկանի *El Hotel del Salto* հյորանոցի դիզայներ Գաբրիել Լարգագի և կոնստրուկտոր Դոմենիկո Պարմայի ղեկավարությամբ, որոնք եկել էին Բոգոտայից։ Բացի վերգետնյա հարկերից, շենքն ունեցել է երկու ստորգետնյա հարկ, որտեղ տեղավորված էին պահեստային շինությունները և լվացքատունը։ Հյուրանոցը ծաղկում է ապրել 20-րդ դարի կեսերին, երբ մեծահարուստ կոլումբիացիները հաճույքով այցելում էին 137 մետրանոց Տեկենդամա ջրվեժ, բայց 1970-ականներին այն սկսեց ցամաքել գետերի աղտոտման պատճառով, քանի որ այնտեղ լցվում էին կեղտաջրեր և արդյունաբերական թափոններ, որի արդյունքում էլ նվազեց նաև զբոսաշրջիկների հոսքը ... 1979 թվականին գործարար Ռոբերտո Արիասը գնել է շենքը և այն վերածեց ռեստորանի, որը գործել է մինչև 1986 թվականը, բայց հետո, անձնական պատճառներով, նա հեռացել է երկրից։ 1990-ականներին շենքը սկսել է քայքայվել, 1990-ականների սկզբին նկատվել է շենքից ցած նետված և ինքնասպանություն կատարած անձանց թվի աճ և սկսել են լուրեր տարածվել ուրվականների մասին։

### Թանգարան

2000-ականների վերջին հյուրանոցը ստացել է մշակութային ժառանգության օբյեկտի կարգավիճակ, ինչը հնարավորություն է տվել միջոցներ հատկացնել դրա վերակառուցման համար։ Բնական գիտությունների ինստիտուտը, Կոլումբիայի ազգային համալսարանը և «*Ecological Farm Foundation of Porvenir*» հիմնադրամը, որոնք գնել էին շենքը 2011 թվականին, ստանձնել են շենքի վերակառուցումը, որը պետք է վերածվեր թանգարանի։ Եվրամիությունը հարակից տարածքի վերակառուցման և բարելավման համար հատկացրել է 300 հազար եվրո (410 հազար ԱՄՆ դոլար)։ Զուգահեռաբար, Կոլումբիայի ազգային համալսարանի բնական գիտությունների ինստիտուտը աշխատանքներ է տարել Բոգոտա գետի և դրա վտակների մաքրման ուղղությամբ։ 2009 թվականի դեկտեմբերին նորաստեղծ թանգարանը բացել է «Cavernas, Ecosistemas del Mundo Subterráneo» անվանումով առաջին ցուցահանդեսը, որը պատմում է ստորգետնյա էկոհամակարգերում բնակվող տարբեր կենսաբանական տեսակների մասին։

2013 թվականի հունիսին թանգարանում բացվել է «La anatomía del cuerpo humano de Francesco Antommarchi» ցուցահանդեսը, որը ներկայացրեց բժիշկ Ֆրանսուա Անտոմմարկիյի անատոմիական նկարները, իսկ սեպտեմբերին բացվել է «Un día en el Desierto de la Tatacoa» ցուցահանդեսը, որը պատմում է Տատակոա անապատի կենսաբանական բազմազանության մասին։

Ծանոթագրություններ
------------------

1. ↑  "Заброшенные места, которые вызывают возвышенные чувства". Expert.ru. 2014 թ․ հունվարի 19. Արխիվացված է the original 2014 թ․ հուլիսի 19-ին. Retrieved 2014 թ․ հուլիսի 15.
2. ↑  "10 abandoned hotels". CNN. 2014 թ․ հունվարի 9. Retrieved 2014 թ․ հուլիսի 15.
3. ↑  "Historic Colombian hotel to be converted into museum". Colombia Reports. 2012 թ․ սեպտեմբերի 4. Retrieved 2014 թ․ հուլիսի 15.
4. 1 2  "La Casa del Salto del Tequendama será un museo". Elespectador.com. 2012 թ․ օգոստոսի 23. Արխիվացված է the original 2013 թ․ հունվարի 29-ին. Retrieved 2014 թ․ հուլիսի 15.
5. 1 2 3  "Con ecología renace el hotel del Salto del Tequendama". El Tiempo. 2012 թ․ օգոստոսի 23. Retrieved 2014 թ․ հուլիսի 15.
6. ↑  *Jean-Paul Midant* Diccionario Akal de la Arquitectura del siglo XX. — Ediciones Akal, 2004. — С. 226—.. — ISBN 978-84-460-1747-9
7. ↑  La Guía Verde Colombia: Actualizada Práctica Completa Para todos los viajeros. — MICHELIN, 2011. — С. 149—.. — ISBN 978-2-06-716548-9
8. ↑  "Los suicidas del Tequendama". Андский университет. 2013 թ․ մարտի 5. Retrieved 2014 թ․ հուլիսի 15.
9. ↑  "Тут больше не зажигают. Самые знаменитые заброшенные курорты мира". Lenta.ru. 2014 թ․ հուլիսի 10. Retrieved 2014 թ․ հուլիսի 15.
10. ↑  "UE apoyará protección de la biodiversidad en el Salto del Tequendama". El País. 2013 թ․ դեկտեմբերի 6. Արխիվացված է the original 2014 թ․ հուլիսի 19-ին. Retrieved 2014 թ․ հուլիսի 15.
11. ↑  "Заброшенный отель El Hotel del Salto в Колумбии получил второй шанс". Oktogo.ru. 2013 թ․ մայիսի 27. Արխիվացված է the original 2014 թ․ հուլիսի 19-ին. Retrieved 2014 թ․ հուլիսի 15.
12. ↑  "La Casona del Salto de Tequendama". Secretaria de Cultura, Recreacion y Deporte. 2009 թ․ դեկտեմբերի 18. Retrieved 2014 թ․ հուլիսի 15.
13. ↑  "Arte en la Casa Museo Salto del Tequendama". Национальный университет Колумбии. 2013 թ․ հունիսի 18. Արխիվացված է the original 2014 թ․ հուլիսի 22-ին. Retrieved 2014 թ․ հուլիսի 15.
14. ↑  "Nueva exposición en Casa Museo Salto del Tequendama". Национальный университет Колумбии. 2013 թ․ հունիսի 15. Արխիվացված է the original 2014 թ․ հուլիսի 22-ին. Retrieved 2014 թ․ հուլիսի 15.
15. ↑  "El Desierto de la Tatacoa se trasladó a la Casa Museo Salto del Tequendama". Национальный университет Колумбии. 2013 թ․ սեպտեմբերի 9. Արխիվացված է the original 2014 թ․ հուլիսի 22-ին. Retrieved 2014 թ․ հուլիսի 15.